AMA บวกแรง 6% จับงบ Q3 นิวไฮ รับขนส่งฟื้นเด่น-เล็งซื้อเรือ
AMA บวกแรง 6% จับงบไตรมาส 3/65 นิวไฮ แตะ 129 ล้านบาท รับขนส่งฟื้นเด่น เล็งซื้อเรือ-รถเพิ่ม โดย ณ เวลา 16:02 น. อยู่ที่ระดับ 5.90 บาท บวก 0.35 บาท
AMA บวกแรง 6% จับงบไตรมาส 3/65 นิวไฮ แตะ 129 ล้านบาท รับขนส่งฟื้นเด่น เล็งซื้อเรือ-รถเพิ่ม
26 ต.ค. 2565

ผู้สื่อข่าวรายงานว่า วันนี้(26 ต.ค.65)ราคาหุ้นบริษัท อาม่า มารีน จำกัด (มหาชน) หรือ AMA ณ เวลา 16:02 น. อยู่ที่ระดับ 5.90 บาท บวก 0.35 บาท ราคาสูงสุด 6.00 บาท ราคาต่ำสุด 5.55 บาท หรือ 6.31% ด้วยมูลค่าซื้อขาย 31.89 ล้านบาท คาดเก็งกำไรผลงานไตรมาส 3/65 สดใสต่อเนื่อง
บล.เคจีไอ (ประเทศไทย) ระบุในบทวิเคราะห์หุ้น AMA ว่า คาดกำไรสุทธิไตรมาส 3/65 จะทำสถิติสูงสุดรายไตรมาสที่ 129 ล้านบาท เนื่องจากกำไรจากธุรกิจขนส่งทางเรือจะดีขึ้นอย่างมีนัยสำคัญ โดยคาดรายได้จากธุรกิจการขนส่งทางทะเลจะเพิ่มขึ้นถึง 75% เมื่อเทียบกับช่วงเดียวกันปีก่อน และเพิ่มขึ้น 43% เมื่อเทียบกับช่วงไตรมาส 2/65 ที่ผ่านมา ในขณะที่ธุรกิจรถบรรทุกในประเทศไทยจะทยอยฟื้นตัวขึ้นหลังจากประเทศไทยกลับมาเปิดประเทศ